《春残次韵张叔元》
宋代·王之道

乱红狼籍紫苔斑，帘捲东风雨脚残。
蜀酒渐宜消昼永，单衣犹觉怯朝寒。
玲珑有客双摇辔，矍铄何人一据鞍。
芍药酴醿晴更好，劝君休作梦中看。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。